**२०73 साल जेठ २६ गते बुधबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | प्रधानमन्त्री तथा मन्त्रिपरिषद्को कार्यालय– अख्तियार दुरुपयोग अनुसन्धान आयोगका माननीय प्रमुख आयुक्त लोकमान सिंह कार्कीलाई फ्रान्स, इटली, मोनाको, पोर्चुगल र युनाइटेड अरब इमिरेट्सका Anti-Corruption Agency का प्रमुखहरु तथा अन्य उच्च पदस्थ अधिकारीहरुसँग भेटघाट, भ्रष्टाचार नियन्त्रण सम्बन्धमा छलफल तथा अनुभव आदान-प्रदान गर्ने कार्यक्रममा सहभागी हुन स्वीकृति दिने ।  |
|  | प्रधानमन्त्री तथा मन्त्रिपरिषद्को कार्यालय– लोक सेवा आयोगको काम, कर्तव्य र अधिकारको सम्बन्धमा संशोधन र एकीकरण गर्न बनेको विधेयक व्यवस्थापिका संसदमा पेश गर्न स्वीकृति प्रदान गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने । |
|  | अर्थ मन्त्रालय – सम्पत्ति शुद्धीकरण (मनि लाउण्डरिङ्ग) निवारण नियमावली, 2073 स्वीकृत गर्ने विषयको प्रस्ताव मन्त्रिपरिषद्, विधेयक समितिमा छलफल गरी पेश गर्ने ।  |
|  | अर्थ मन्त्रालय – बेरुजु फर्छ्यौट मूल्याङ्कन र अनुगमन समितिको वार्षिक प्रतिवेदनमा उल्लिखित सुझाव एवं सिफारिसहरु कार्यान्वयन गर्ने ।  |
|  | कानुन, न्याय तथा संसदीय मामिला मन्त्रालय– दक्षिण कोरियाको बुसानमा आयोजना हुने FATF को Plenary and Working Group Meeting मा कानून, न्याय तथा संसदीय मामिला मन्त्रालयका सचिव श्री टेकप्रसाद ढुङ्गाना नेतृत्वको प्रतिनिधि मणडलले भाग लिने । |
|  | कानुन, न्याय तथा संसदीय मामिला मन्त्रालय– प्रगतिशील तथा पेशागत कानून व्यवसायी संगठन, नेपाललाई एसिया प्यासिफिक क्षेत्रका कानून व्यवसायी प्रतिनिधिहरुको छैठौं अन्तर्राष्ट्रिय सम्मेलनको लागि रु. ५,००,०००।– अनुदान स्वरुप आर्थिक सहायता उपलब्ध गराउने । |
|  | कृषि विकास मन्त्रालय– थाइल्याण्डमा आगामी सञ्चालन हुने Regional Workshop मा सहभागी हुन कृषि विकास मन्त्रालयका सचिव उत्तम कुमार भट्टराईलाई स्वीकृति दिने ।  |
|  | गृह मन्त्रालय– नेपालको राष्ट्रिय गीतका संगीतकार तथा नेपाल संगीत नाट्य प्रज्ञा प्रतिष्ठानका पूर्व कुलपति अम्बर गुरुङको राष्ट्रिय सम्मानका साथ अन्त्येष्टीको लागि नेपाल राजपत्र खण्ड ५९ अतिरिक्ताङ्क ५० को मिति २०६६।१२।४ मा प्रकाशित सूचनाको द्रष्टव्य नं. ११ अनुरुपको व्यवस्था गर्ने प्रस्ताव अनुमोदन गर्ने ।  |
|  | परराष्ट्र मन्त्रालय– सम्माननीय उप-राष्ट्रपति श्री नन्द बहादुर पुनको मित्रराष्ट्र चीनको औपचारिक भ्रमण स्वीकृत गर्ने । |
|  | परराष्ट्र मन्त्रालय– दक्षिण एशियाली विश्वविद्यालयको प्रथम दीक्षान्त समारोहमा मा. उपप्रधानमन्त्री एवं परराष्ट्र मन्त्री सहभागी हुने । |
|  | रक्षा मन्त्रालय– नेपाली सेनाका प्रधानसेनापति राजेन्द्र क्षत्री सहितको भ्रमणदललाई लेवनान भ्रमणमा जान स्वीकृति दिने । |
|  | रक्षा मन्त्रालय– उपरथी श्री हेमन्त राज कुंवरलाई मित्रराष्ट्र पाकिस्तानमा सञ्चालन हुने Orientation Visit मा सहभागी हुन स्वीकृती दिने । |
|  | वाणिज्य मन्त्रालय– नेपाल सरकारका मूख्य सचिव श्री सोमलाल सुवेदीको नेतृत्वको भ्रमण टोलीलाई बंगलादेशको चिटगाउँ हुँदै भारतको भिशाखापतनम सम्मको पारवहन ढुवानी मार्ग र बन्दरगाहको स्थलगत अध्ययन तथा अवलोकन भ्रमण गर्न स्वीकृति दिने । |
|  | वन तथा भू-संरक्षण मन्त्रालय– लाङटाङ खोला जलविद्युत आयोजनाको निर्माण तथा संचालनका लागि लाङटाङ राष्ट्रिय निकुञ्जको जग्गा प्रयोग गर्न र रुखविरुवाहरु हटाउन स्वीकृति दिने । |
|  | वन तथा भू-संरक्षण मन्त्रालय– लाङटाङ गाँऊका भूकम्पले भत्केका घरहरू / कार्यालय भवनहरू पुनर्निमाण गर्न लाङटाङ राष्ट्रिय निकुञ्जमा ढलेपडेका रूखहरू संकलन तथा प्रयोग गर्न दिनका साथै उक्त रूखहरू चिरान गर्न मध्यवर्ती क्षेत्रमा नियमानुसार उपयोग तथा लिलाम गर्ने व्यवस्था मिलाउने गरी पोर्टेवल सःमील संचालन गर्ने स्वीकृति दिने । |
|  | शिक्षा मन्त्रालय– शिक्षा मन्त्रालय अन्तर्गत केन्द्रीय आयोजना कार्यान्वयन र्इकाइमा देहायको अस्थायी दरबन्दी थप गर्न स्वीकृति प्रदान गर्ने। |
|  | संस्कृति, पर्यटन तथा नागरिक उड्डयन मन्त्रालय– टर्कीको स्तानबुलमा आयोजना हुने UNESCO World Heritage Committee को ४० औं वार्षिक बैठकमा सहभागी हुन संस्कृति, पर्यटन तथा नागरिक उड्डयन मन्त्रालयका सचिव श्री प्रेम कुमार राईको नेतृत्वमा प्रतिनिधिमण्डललाई स्वीकृति दिने । |
|  | संस्कृति, पर्यटन तथा नागरिक उड्डयन मन्त्रालय– अब उप्रान्त जुन २१ मा विश्व योग दिवस नेपालमा राष्ट्रिय स्तरमा मनाउन देहायबमोजिम गर्ने-1. जुन २१ मा विश्व योग दिवस मनाउन माननीय शिक्षामन्त्री संयोजक र माननीय संस्कृति, पर्यटन तथा नागरिक उड्डयन मन्त्री उपसंयोजक रहने र समितिका अन्य सदस्यहरू शिक्षा मन्त्रालयले नै तोक्ने गरी मूल समारोह समिति गठन गर्ने ।
2. जिल्लास्तरमा प्रमुख जिल्ला अधिकारीको अध्यक्षतामा अन्य सदस्यहरू प्रमुख जिल्ला अधिकारीले नै तोक्ने गरी जिल्लास्तरीय समिति गठन गर्ने ।
3. केन्द्रमा विश्व योग दिवस मनाउन व्यवस्थापनको जिम्मेवारी सहित शिक्षा मन्त्रालयलाई पन्ध्र लाख रूपैयाँ अर्थ मन्त्रालयले उपलब्ध गराउने ।
 |
|  | सङ्घीय मामिला तथा स्थानीय विकास मन्त्रालय– अन्तर्राष्ट्रिय दलित सम्मेलनमा भाग लिन जाने दलित प्रतिनिधि मण्डललार्इ आर्थिक सहायता उपलब्ध गराउने विषयको प्रस्ताव फिर्ता गर्ने । |
|  | सामान्य प्रशासन मन्त्रालय– शत्रुघ्नप्रसाद यादव समेतलाई थप आर्थिक सहायता उपलब्ध गराउने । |
|  | सामान्य प्रशासन मन्त्रालय– सामान्य प्रशासन मन्त्रालय अन्तर्गत नेपाल प्रशासनिक प्रशिक्षण प्रतिष्ठान, कर्मचारी प्रशिक्षण प्रतिष्ठान र निजामती कर्मचारी अस्पतालका पदाधिकारीको नियुक्तीको मापदण्डहरु स्वीकृत गर्ने ।  |
|  | सामान्य प्रशासन मन्त्रालय– शिक्षा मन्त्रालय र अन्तर्गतको संगठन संरचना र दरवन्दी तेरिज स्वीकृति गर्ने।  |
|  | सामान्य प्रशासन मन्त्रालय– नेपाल प्रशासन सेवा राजपत्रांकित प्रथम श्रेणीका सहसचिवहरूको सरुवा तथा पदस्थापना गर्ने । |
|  | सूचना तथा सञ्चार मन्त्रालय– चीनको यूनान प्रान्तमा आयोजना हुने 4th China-South Asia Expo मा भाग लिन सूचना तथा सञ्चार मन्त्रालयका सचिव दिनेश कुमार थपलियालाई स्वीकृति दिने । |
|  | स्वास्थ्य मन्त्रालय– झापा जिल्ला, भद्रपुर न.पा. १२ का सिन्धु उप्रेती २०६२।६३ को जनआन्दोलनका घाइते भएको र निजको थप उपचार थाईल्याण्डमा गराउन लाग्ने बिल बमोजिमको रकम बढीमा रु.१६,५६,०००।- थाईल्याण्डस्थित नेपाली दुतावासमार्फत भुक्तानी गर्ने । |
|  | स्वास्थ्य मन्त्रालय– नेपाल स्वास्थ्य सेवा, हेल्थ इन्स्पेक्सन समूहको अधिकृत एघारौं तहमा बढुवा नियुक्ति गर्ने । |
|  | स्वास्थ्य मन्त्रालय– पूर्व प्रधानमन्त्री श्री लोकेन्द्रबहादुर चन्दलाई नागरिक राहत क्षतिपूर्ति तथा आर्थिक सहायता सम्बन्धी कार्यविधि, २०६६ बमोजिम थाइल्याण्डको बैंककमा गइ उपचार गराउन पाँचलाख रुपैंया औषधि उपचार खर्च बापत आर्थिक सहायता उपलब्ध गराउने । उक्त रकम नपुग भएमा उपचारमा लागेको वीलबमोजिमको रकम थाइल्याण्डको बैंककस्थित नेपाली राजदूतावासले सम्बन्धित अस्पताललाई भुक्तानी गर्ने गरी अर्थ मन्त्रालयले परराष्ट्र मन्त्रालय मार्फत निकासा दिने । |
|  | सिंचाई मन्त्रालयका राजपत्राङ्कित विशिष्ट श्रेणीका सचिव श्री अनुपकुमार उपाध्यायलाई विज्ञान तथा प्रविधि मन्त्रालयको सचिव पदमा र विज्ञान तथा प्रविधि मन्त्रालयका राजपत्राङ्कित विशिष्ट श्रेणीका सचिव श्री गजेन्द्र कुमार ठाकुरलाई सिंचाई मन्त्रालयको सचिव पदमा सरूवा गर्ने । |

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**